Účel spracúvania osobných údajov 

Účel spracúvania osobných údajov:
Spracúvanie osobných údajov zákazníkov – podnikateľských subjektov prostredníctvom objednávkového formulára na e-shope za účelom odoslania záväznej objednávky tovaru, uzavretia kúpnej zmluvy na diaľku a zaslania potvrdenia o prijatí objednávky. Účel zahŕňa aj spracovanie technických údajov nevyhnutných pre riadne fungovanie objednávkového systému (napr. IP adresa, čas, identifikátor relácie) a na preukázanie odoslania objednávky ako právne záväzného návrhu na uzavretie zmluvy medzi podnikateľskými subjektmi.

Dotknuté osoby alebo kategória dotknutých osôb:
Fyzické osoby – podnikatelia a fyzické osoby konajúce v mene podnikateľských subjektov, ktoré prostredníctvom objednávkového formulára na e-shope odosielajú záväznú objednávku tovaru s cieľom uzavrieť kúpnu zmluvu na diaľku.

Kategória osobných údajov:
Bežné osobné údaje.

Zoznam alebo rozsah osobných údajov:
Osobné údaje fyzickej osoby – podnikateľa alebo osoby konajúcej v mene podnikateľa:
Meno a priezvisko, e-mailová adresa, telefónne číslo, adresa sídla (ak ide o fyzickú osobu – podnikateľa), doručovacia adresa (ak je odlišná), IP adresa zariadenia, z ktorého bola objednávka odoslaná.
Údaje týkajúce sa podnikateľského subjektu: Obchodné meno, IČO, DIČ/IČ DPH, fakturačné údaje, adresa sídla alebo prevádzky, doručovacia adresa (ak je odlišná).
Údaje o objednávke: Objednaný tovar, množstvo, cena, spôsob platby, spôsob doručenia, poznámka k objednávke, interný identifikátor objednávky, dátum a čas vytvorenia objednávky.

Právny základ spracúvania osobných údajov:
Zákonnosť spracúvania osobných údajov
Spracúvanie osobných údajov je nevyhnutné na vykonanie predzmluvných opatrení a na plnenie zmluvného vzťahu vznikajúceho v súvislosti s vytvorením a odoslaním záväznej objednávky prostredníctvom objednávkového formulára.
Spracúvanie sa vykonáva na základe:
· Čl. 6 ods. 1 písm. b) GDPR – vykonanie predzmluvných opatrení a plnenie kúpnej zmluvy,
· Čl. 6 ods. 1 písm. f) GDPR – oprávnený záujem prevádzkovateľa na ochrane právnych nárokov, prevencii podvodov a zabezpečení riadneho fungovania objednávkového systému (IP adresa, technické logy, časové záznamy).

Zákonná povinnosť spracúvania osobných údajov
Spracúvanie osobných údajov na základe osobitného právneho predpisu sa nevykonáva.

Príjemcovia alebo kategória príjemcov, ktorým budú osobné údaje poskytnuté: 
Sprostredkovateľ podľa čl. 28 Nariadenia GDPR:
· SEGUM-trade s.r.o., IČO: 35 699 027, Bosákova 5, 851 04 Bratislava - poskytovateľ komplexného zabezpečenia prevádzky e-shopu, spracúvania objednávok, komunikácie so zákazníkmi, správy formulárov a objednávkového systému, technickej a administratívnej prevádzky e-shopu, ako aj zabezpečenia dopravy a súvisiacich logistických procesov.


Iné oprávnené subjekty:
Osobné údaje môžu byť poskytované orgánom verejnej moci, ktoré konajú v rámci svojich zákonných oprávnení (napr. kontrolné orgány, súdy, orgány činné v trestnom konaní).

Prenos do tretích krajín: 
Osobné údaje nie sú poskytované do tretích krajín.

Prenos do medzinárodných organizácií: 
Osobné údaje nie sú poskytované do medzinárodných organizácií.

Zverejňovanie osobných údajov: 
Prevádzkovateľ osobné údaje nezverejňuje.

Doba uchovávania osobných údajov/ kritérium jej určenia:  
Osobné údaje získané prostredníctvom objednávkového formulára sa uchovávajú po dobu nevyhnutnú na splnenie účelu, na ktorý boli získané, a následne počas období určených osobitnými právnymi predpismi a oprávnenými potrebami prevádzkovateľa, a to takto:
· údaje potrebné na vybavenie objednávky – počas trvania zmluvného vzťahu a po dobu potrebnú na preukázanie jeho splnenia,
· technické logy (IP adresa, časové záznamy) – 6 mesiacov, na účely zabezpečenia riadneho fungovania systému a ochrany právnych nárokov,
· údaje týkajúce sa objednávky, ktoré sa následne stávajú súčasťou účtovnej a daňovej dokumentácie – podľa pravidiel uchovávania osobných údajov v rámci ekonomickej a účtovnej agendy Prevádzkovateľa,
· údaje súvisiace s právnymi nárokmi – po dobu trvania premlčacích lehôt podľa všeobecných právnych predpisov.
Po uplynutí uvedených lehôt sú osobné údaje bezpečne zlikvidované alebo anonymizované.

Poučenie o forme požiadavky na poskytnutie osobných údajov:
Poskytnutie osobných údajov prostredníctvom objednávkového formulára je nevyhnutné na odoslanie objednávky a uzavretie kúpnej zmluvy na diaľku. Bez ich poskytnutia nie je možné objednávku vytvoriť, odoslať ani vybaviť.

Zdroj osobných údajov:
Osobné údaje sú poskytované priamo dotknutou osobou prostredníctvom objednávkového formulára na e-shope. 

Informácie o  existencii automatizovaného individuálneho rozhodovania vrátane profilovania:
Prevádzkovateľ vyhlasuje, že na základe poskytnutých osobných údajov nedochádza k automatizovanému individuálnemu rozhodovaniu vrátane profilovania.

